projecte-aina/catalan_government_crawling huggingface dataset:
Durant l'any 2018, i com a conseqüència del Protocol subscrit pel Departament d'Agricultura, Ramaderia, Pesca, Alimentació i Medi Natural, i el Departament de Territori i Sostenibilitat, per a la col·laboració del Cos d'Agents Rurals en matèria de protecció de la legalitat urbanística, el Cos d'Agents Rurals ha realitzat prop de 90 actuacions (denúncies/inspeccions) que ha comunicat al Servei de Protecció de la Legalitat, donant trasllat de fets presumptament constitutius d'infracció urbanística, o per mitjà de la comprovació in situ de l'existència de presumptes vulneracions de l'ordenament urbanístic, l'inici de les actuacions de restauració voluntària d'edificacions amb ordre de demolició dictada o bé l'aturada d'obres il·legals com a conseqüència de la suspensió de l'execució de les mateixes resolta pel Director General d'Urbanisme.
Per altra banda, dins de l'àmbit del Servei de Protecció de la Legalitat Urbanística, en el marc de les actuacions prèvies s'han realitzat les següents inspeccions i informes durant l'any 2018: 113 inspeccions, 50 informes de valoració econòmica, 108 informes tècnics, 102 informes jurídics i 12 citacions judicials.
A més. el Servei de Protecció de la Legalitat, durant aquest 2018 ha gestionat i ha participat en el Contracte de Serveis per a la gestió de 33 projectes d'enderroc distribuïts en 3 lots (Lot 1 corresponent a 14 projectes d'enderroc a Terres de l'Ebre; Lot 2 corresponent a 8 projectes d'enderroc a les comarques Gironines i, Lot 3 corresponent a 11 projectes d'enderroc al Camp de Tarragona, la província de Lleida i Barcelona), col·laborant en l'entrega dels 33 projectes d'enderroc al febrer de 2018 i comprovant la correcta execució del contracte.
Durant l'any 2018, el Servei de Protecció de la Legalitat ha obert un total de 189 expedients relatius a denúncies de presumptes infraccions urbanístiques, principalment en sòls no urbanitzables ordinaris i especialment protegits.
Del total de les 115 denuncies urbanístiques el balanç quantitatiu de les tasques realitzades l'any 2018 és el següent:
Quant als procediments que comporten restauració de la realitat física alterada, s'han resolt 8 procediments amb ordre de demolició.
Pel que fa les sancions, durant l'any 2018 el director general d' Urbanisme ha resolt la imposició de sancions per un valor econòmic equivalent a 133.482,77 EUR.
Durant l'any 2018, i davant la constatació de la inacció per part dels interessats en l'acompliment de les corresponents ordres de demolició, s'han dictat 25 resolucions relacionades amb l'inici o la continuació de l'execució forçosa d'ordres de restauració (resolucions d'inici d'execució subsidiària o encàrrecs a l'Incasòl dels projectes d'enderroc per a la seva execució) a càrrec dels propietaris.
Aquestes denúncies, que es formulen per part de ciutadans, d'altres administracions, o bé com a resultat d'una inspecció d'ofici en què s'observa una actuació irregular, poden donar lloc a l'actuació administrativa, que es concreta amb la incoació i resolució d'expedients sancionadors i de restitució de la legalitat urbanística (enderroc d'edificacions, desmuntatge d'instal·lacions, etc.).
Altres actuacions que es produeixen en aquesta fase són les revisions d'ofici de les llicències urbanístiques atorgades, quan es considera que hi concorren motius de nul·litat radical o d'anul·labilitat.
En aquests casos, la tramitació consisteix en redactar els informes tècnics i jurídics pertinents, així com resoldre el procediment de revisió de llicència.
Una tercera fase és l' executiva, en la qual l'Administració competent emet els informes tècnics i jurídics necessaris per fonamentar les resolucions administratives que es dicten en execució de Sentència o interlocutòria ferma.
Així mateix, i en els supòsits que l'infractor no realitza la restitució de la realitat física alterada, l'Administració competent ha d'executar de forma subsidiària el deure de restauració, a càrrec del propietari de la finca.
Així doncs, en aquests casos, l'Administració assumeix la tutela sobre l'execució de les diverses resolucions d'enderroc o cessament de l'activitat, que finalitzen la via administrativa, i que, si s'escau, han estat ratificades per la via judicial.
Altrament, i pel que fa les sancions, l'Administració vetlla pel seu cobrament iniciant, si s'escau, la via del constrenyiment davant la inactivitat de la persona a la qual s'ha imposat la sanció o davant la denegació judicial de la suspensió cautelar dels efectes de la sanció.
La restauració de la realitat física alterada i de l'ordre jurídic vulnerat és la culminació del procediment de restauració i persegueix la restitució material dels terrenys a l'estat anterior a la comissió de la infracció.
Amb l'ordre de restauració – o més coneguda com a ordre d'enderroc – es fineix el procediment de protecció de la legalitat, i, d'acord amb aquesta, l'Administració pot imposar les mesures següents:
La restauració correspon als titulars de la finca en la qual s'ha comès la infracció, i per tal d'assegurar l'executivitat de l'ordre d'enderroc, l'Administració pot imposar multes coercitives que incentivin a l'acció per part dels infractors, amb unes quanties que arriben fins als 3.000 €.
Així mateix, si els infractors no escometen el deure de restauració, l'Administració que ha dictat l'ordre ha de realitzar l'enderroc subsidiàriament, a càrrec dels propietaris de la finca.
Aquests criteris hauran de ser tinguts en compte tant pels nous establiments que es vulguin implantar com també per aquells que s'hagin d'adaptar a la normativa vigent.
Els criteris fan referència a aspectes tan diversos com el tipus d'allotjament temporal que s'admetrà a primera línia de mar i en quines condicions d'instal·lació, quins plans especials s'hauran de sotmetre a avaluació ambiental i quins no, o bé les possibilitats d'alterar la quota natural d'un terreny per seguretat o adequació paisatgística.
Igualment, el document llista una sèrie de qüestions ambientals generals que hauran de tenir en compte els càmpings.
Entre elles, la necessitat de minimitzar la construcció de noves edificacions, adoptar mesures de prevenció en front d'incendis forestals o criteris de disseny de les instal·lacions per reduir el consum d'aigua i la contaminació lluminosa.
La Generalitat i l'associació professional que agrupa els càmpings lleidatans van formalitzar el mes de juliol de 2013 un acord de col·laboració per minimitzar el risc de les instal·lacions situades en zona inundable.
L'acord abordava la problemàtica existent especialment a partir de la seva adequació urbanística, instant a l'elaboració d'un pla especial en cas que el càmping no estigués regularitzat des d'un punt de vista urbanístic.
Així mateix, es proposava la redacció de plans d'autoprotecció que continguessin les mesures a adoptar per cada càmping en cas de riuades.
Finalment al mes de juliol de 2015 es signa un acord amb la totalitat dels càmpings catalans i amb les signatures del Departament de Territori i Sostenibilitat, l'Agència Catalana de l'Aigua (ACA), Protecció Civil, la Direcció General de Turisme.
Els càmpings també han subscrit, de comú acord, uns criteris que regularan les condicions a complir tant per aquests establiments que han de regularitzar-se com per autoritzar noves obertures.
Mitjançant l'acord, s'estableix la informació mínima i els condicionants que hauran de complir els càmpings, així com el procediment urbanístic a seguir per a la seva regularització.
Així, les dades mínimes per poder informar sobre la compatibilitat d'un càmping en zona inundable són les següents: La delimitació de les zones inundables per a períodes de retorn de 10, 50, 100 i 500 anys, a partir de les millors dades disponibles i l'existència d'un pla d'autoprotecció que permeti posar en marxa les actuacions necessàries per protegir els clients del càmping.
Posteriorment, els càmpings hauran de tramitar un Pla especial urbanístic.
A partir d'uns treballs encarregats i elaborats l'any 2003 i el 2007, s'inicia un inventari, que inclou unes 1.500 urbanitzacions, afecta prop de 40.000ha del territori de Catalunya i sumen més de 300.000 parcel·les.
El 2014 es va actualitzar la informació relacionada amb aspectes urbanístics: disposició del projecte d'urbanització, de projecte de reparcel·lació, si han completat les cessions i si l'ajuntament les ha recepcionat.
Aquesta informació és rellevant perquè permet conèixer, en cas que s'hagi complimentat correctament la demanda, en quin moment del procés de regularització de la situació urbanística es troba cada urbanització així com discriminar les que encara estan en fase de regularització de les que ja han acabat el procés i per tant, el respectiu ajuntament les ha pogut recepcionar perquè acompleixen amb tots els requisits urbanístics establerts en la legislació vigent.
L'actualització de la informació va suposar renovar la informació de prop de 11.000 camps de la base de dades de les urbanitzacions i es va articular a través d'uns formularis.
El 2015 s'ha integrat a la taula de les urbanitzacions la informació sobre els serveis de l'estudi encarregat per l'Agència Tributària de Catalunya, Inventari i anàlisi tipològica de la urbanització dispersa.
D'aquest estudi s'ha pogut actualitzar la informació sobre els serveis de llum, aigua, clavagueram i gas a l'any 2008.
No es disposa d'informació digital més moderna.
De les 1.433 urbanitzacions que formen part de l'inventari que disposa la DGOTU s'ha pogut comprovar que n'hi ha unes 700 que han estat recepcionades pels ajuntaments i prop de 730 que l'ajuntament no ha recepcionat encara les obres d'urbanització (598) o s'han quedat sense resposta (132).
L'any 2015 s'ha acabat el Catàleg de les urbanitzacions amb dèficits format per 730 fitxes que combinen les imatges i la informació sobre la situació de cada una d'elles.
Aquest Catàleg té 5 volums de fitxes i s'acompanya d'un document metodològic d'informació i està subjecte a la seva actualització, com a conseqüència d'errades que es puguin detectar i de millores que s'incorporin.
En el cas que vulgueu fer alguna aportació adreceu-vos a [EMAIL]
El nombre d'expedients d'inscripció oberts indica el nombre de sol·licituds d'inscripció trameses pels ajuntaments o altra administració actuant entrades des de l'1 de gener de 2018 fins al 31 de desembre de 2018.
El Registre d'Entitats Urbanístiques Col·laboradores està format per un llibre bàsic que és el Llibre d'inscripcions d'entitats urbanístiques col·laboradores i per un Llibre complementari que és el Llibre d'inscripcions d'entitats urbanístiques col·laboradores provisionals.
El nombre d'inscripcions realitzades en els Llibres del Registre indica els expedients que han finalitzat amb un assentament d'inscripció en el REUC durant l'any 2018, independentment de la seva data d'inici.
LLIBRE BÀSIC Tipus d'assentament
Renovació del consell rector, modificació d'estatuts i canvi de representant municipal
D'acord amb la normativa vigent cal que les trameses entre administracions es facin per via telemàtica.
Els ens locals disposen a la plataforma EACAT dels tràmits d'inscripció de la constitució, modificació i dissolució de les entitats urbanístiques col·laboradores al Registre d'Entitats Urbanístiques Col·laboradores (REUC).
Podeu accedir-hi des de la pestanya Territori i Urbanisme o bé des del Catàleg de tràmits dins del servei TES - Tramitació d'actuacions en l'àrea d'urbanisme.
Les entitats urbanístiques col·laboradores poden sol·licitar directament al Registre d'Entitats Urbanístiques Col·laboradores la inscripció dels acords sobre nomenament i cessament de les persones encarregades del seu govern i administració.
Així mateix el Registre d'Entitats Urbanístiques Col·laboradores lliurarà a les entitats les certificacions que es demanin en relació a les inscripcions realitzades.
La sol·licitud es pot fer arribar telemàticament de les següents maneres
El certificat amb l'assentament de la inscripció i la carta de pagament de la taxa associada s'enviarà també per correu electrònic.
a) La constitució de les entitats urbanístiques col·laboradores.
b) La constitució de les entitats urbanístiques col·laboradores provisionals.
c) Els apoderaments especials d'un projecte de reparcel·lació.
d) La dissolució de les entitats urbanístiques col·laboradores.
e) La modificació del títol constitutiu, dels estatuts, de les bases d'actuació o de les bases de concertació de les entitats urbanístiques col·laboradores.
f) La transformació d'una entitat urbanística col·laboradora en una altra entitat urbanística col·laboradora.
g) Nomenament o cessament de les persones encarregades del govern i l'administració de les entitats urbanístiques col·laboradores.
Tots els actes, tret de la dissolució d), estan sotmesos a taxes.
Les entitats urbanístiques col·laboradores integren persones propietàries de finques compreses en un polígon d'actuació urbanística que es constitueixen per tal de participar en la gestió urbanística de l'àmbit.
Hi poden participar també, les persones titulars d'aprofitament urbanístic, les empreses urbanitzadores que hagin de participar en la gestió del polígon d'actuació urbanística, així com els ens públics en tal que titulars dominicals de finques incloses en el polígon.
Decret 305/2006, de 18 de juliol, pel qual s'aprova el Reglament de la Llei d'urbanisme
Correspon formular els plans especials urbanístics, els plans de millora urbana i els plans parcials urbanístics als ens locals, a les entitats urbanístiques especials o als altres òrgans competents en matèria d'urbanisme, segons correspongui, sens perjudici de la iniciativa privada, d'acord amb el que disposa l'article 101 del Text refós de la Llei d'urbanisme.
En el cas dels plans especials urbanístics a què es refereix l'article 67.1.e, correspon formular-los a l'administració que tingui a càrrec seu l'execució directa de les obres corresponents a la infraestructura del territori o als elements determinants del desenvolupament urbà o, en el cas d'infraestructures o elements de titularitat privada, a la persona titular.
a) Correspon al conseller o consellera l'aprovació definitiva de:
b) Correspon a les comissions territorials d'urbanisme l'aprovació definitiva de:
c) Correspon als ajuntaments, un cop vist l'informe de la comissió territorial d'urbanisme competent, l'aprovació definitiva de:
Els plans urbanístics derivats, un cop se n'ha acordat l'aprovació inicial, s'han de posar a informació pública.
Simultàniament a aquest tràmit, s'ha de sol·licitar informe als organismes establerts en la normativa vigent.
Els informes esmentats s'han d'evacuar en el termini de un mes, llevat que una disposició n'autoritzi un altre de més llarg que, en cap cas, no pot ser superior a dos mesos.
El contingut dels informes s'ha d'incloure a l'expedient i les seves determinacions s'han de valorar.
Entitat urbanística col·laboradora provisional del Sector SAU-2
Número de l'expedient: 2008 / 031739 / B
En data d'avui la persona responsable del Registre d'entitats urbanístiques col·laboradores inscriu l'Entitat urbanística col·laboradora provisional del Sector SAU-2, del terme municipal de Vilobí del Penedès, en el Registre d'entitats urbanístiques col·laboradores.
En data 24 de gener de 2008, l'Ajuntament de Vilobí del Penedès va acordar aprovar la constitució de l'entitat, formalitzada en escriptura pública autoritzada en data 18 d'octubre de 2007 pel notari senyor Francisco Javier Ferreres Ortí.
Tresorer: Representant de la companyia mercantil Consgerca 2005, SL.
Entitat urbanística col·laboradora provisional del Sector SAU-3
Número de l'expedient: 2008 / 031736 / B
En data d'avui la persona responsable del Registre d'entitats urbanístiques col·laboradores inscriu l'Entitat urbanística provisional del Sector SAU-3, del terme municipal de Vilobí del Penedès, en el Registre d'entitats urbanístiques col·laboradores.
En data 24 de gener de 2008, l'Ajuntament de Vilobí del Penedès va acordar aprovar la constitució de l'entitat, formalitzada en escriptura pública autoritzada en data 18 d'octubre de 2007pel notari senyor Francisco Javier Ferreres Ortí.
Entitat urbanística col·laboradora provisional del sector PP VI-3
Número de l'expedient: 2008 / 030746 / B
En data d'avui la persona responsable del Registre d'entitats urbanístiques col·laboradores inscriu l'Entitat urbanística col·laboradora provisional del sector PP VI-3, del terme municipal de Vila-Seca, en el Registre d'entitats urbanístiques col·laboradores.
En data 18 de febrer de 2008, l'Ajuntament de Vila-seca va acordar aprovar la constitució de l'entitat, formalitzada en escriptura pública autoritzada pel notari senyor Joan Rúbies Mallol en data 26 de juny de 2007, i subsanada per escriptura pública autoritzada pel mateix notari en data 16 d'octubre de 2007.
Les persones encarregades del govern de l'entitat són les següents:
President: La societat TERRA GRIS, SL, la qual exercirà el càrrec a través del seu conseller i apoderat, senyor Jordi Oller Roig
Vocal: Oscar Bru Magarolas, amb funcions de Secretari.
El termini de vigència d'aquesta entitat serà com a màxim d'un any d'acord amb que suposa l'article 117.3 del Decret legislatiu 1/2005, de 26 de juliol, pel qual s'aprova el Text refós de la Llei d'urbanisme.
Barcelona, 28 de febrer de 2008
L'àmbit territorial de la Subcomissió del municipi de Barcelona comprèn aquest municipi.
Les funcions de la Subcomissió són:
President: el president o la presidenta de la Comissió Territorial d'Urbanisme de l'àmbit metropolità de Barcelona: Damià Calvet i Valera.
Vicepresident: Una de les vocalies designada per la presidència de la Subcomissió a proposta de l'alcalde o alcaldessa de Barcelona: Janet Sanz Cid.
Cinc persones en representació del Departament de Territori i Sostenibilitat, una de les quals a proposta de la unitat competent en matèria de medi ambient: Elisabet Cirici i Amell, Mercè Albiol i Núñez, Joan Passola i Vidal, Xavier Rehues Estivill i M. Mercè Santmartí Miró.
Cinc persones en representació de l'Ajuntament de Barcelona: Laia Grau Balagueró, Xavier Matilla Ayala, Amelia Mateos i Higuera, Roger Clot Duñach i Sonia Cobos Lucas.
Estanislau Vidal-Folch de Balanzó, designat per l'Administració general de l'Estat amb veu i sense vot.
Secretària: Maria Navarro i Roca, jurista; actua amb veu i sense vot.
La presidència de la subcomissió pot convidar a assistir a les seves sessions les persones responsables tècniques i jurídiques de la Direcció General d'Urbanisme per tal d'assessorar les persones que hi són convocades.
L'informe o dossier és un recull de fitxes resum per a cadascun dels punts de l'ordre del dia de la sessió de la comissió.
La fitxa resum inclou un breu paràgraf explicatiu de l'objecte, una imatge i el sentit de l'acord.
En el cas de POUM i expedients mediàtics, s'afegeix una ressenya sintètica de les principals xifres i propostes del pla o projecte.
Junta de Compensació provisional del PAU B del Pla Parcial sector Sínia de les Vaques -Turó de Sant Cristòfol
Número de l'expedient: 2019 / 068360 / B
En data d'avui la persona responsable del Registre d'Entitats Urbanístiques Col·laboradores inscriu la Junta de Compensació provisional del PAU B del Pla Parcial sector Sínia de les Vaques -Turó de Sant Cristòfol, del terme municipal de Vilanova i la Geltrú, en el Registre d'Entitats Urbanístiques Col·laboradores.
En data 29 de gener de 2019, l'ajuntament ha tramès la documentació al Registre d'Entitats Urbanístiques Col·laboradores per a la seva inscripció.
En data 11 de desembre de 2018 la Junta de Govern Local de l'Ajuntament de Vilanova i la Geltrú, va aprovar la constitució de la Junta de Compensació provisional del PAU B del Pla Parcial sector Sínia de les Vaques -Turó de Sant Cristòfol, del terme municipal de Vilanova i la Geltrú, formalitzada en escriptura pública de constitució en data 4 d'octubre de 2018 atorgada per la Notària Maria José Gómez Grau amb el núm. 1092 del seu protocol.
Les persones encarregades del govern de l'entitat són les següents:
El termini de vigència d'aquesta entitat serà de tres anys, d'acord amb l'article 49 de la Llei 3/2012, de modificació del Text refós de la Llei d'urbanisme aprovat pel Decret legislatiu 1/2010, de 3 d'agost.
Junta de compensació provisional de la urbanització "La Serra"
Número de l'expedient: 2010 / 040439 / B
En data d'avui la persona responsable del Registre d'entitats urbanístiques col·laboradores inscriu Junta de compensació provisional de la urbanització "La Serra", del terme municipal de Vilanova de Segrià, en el Registre d'entitats urbanístiques col·laboradores.
En data 18 de març de 2010, l'Ajuntament de Vilanova de Segrià va acordar aprovar la constitució de l'entitat, formalitzada en escriptura pública autoritzada en data 9 de juny de 2009 pel notari senyor Fco.
Les persones encarregades del govern de l'entitat són les següents:
El termini de vigència d'aquesta entitat serà com a màxim d'un any d'acord amb que suposa l'article 117.3 del Text refós de la Llei d'urbanisme aprovat pel Decret legislatiu 1/2005, de 26 de juliol.
Entitat urbanística col·laboradora provisional "Mas Bertret" del sector SUD-4
Número de l'expedient: 2007 / 029349 / B
En data d'avui la persona responsable del Registre d'entitats urbanístiques col·laboradores inscriu l'Entitat urbanística col·laboradora provisional "Mas Bertret" del sector SUD-4, del terme municipal de Vilajuïga, en el Registre d'entitats urbanístiques col·laboradores.
En data 19 de juliol de 2007, l'Ajuntament de Vilajuïga va acordar aprovar la constitució de l'entitat, formalitzada en document públic de data 30 de març de 2007 davant el secretari senyor Jaume Puigdengoles i Prat, secretari-interventor de l'Ajuntament.
Les persones encarregades del govern de l'entitat són les següents:
El termini de vigència d'aquesta entitat serà com a màxim d'un any d'acord amb que suposa l'article 117.3 del Text refós de la Llei d'urbanisme aprovat pel Decret legislatiu 1/2005, de 26 de juliol.
Barcelona, 10 d'octubre de 2007
Junta de compensació provisional del Pla parcial polígon industrial Ampliació de Can Mir
Número de l'expedient: 2005 / 016614 / B
En data 29 de juliol de 2005, el director general d'Urbanisme va resoldre inscriure la Junta de compensació provisional del Pla parcial polígon industrial ampliació de Can Mir, del terme municipal de Viladecavalls, en el Registre d'entitats urbanístiques col·laboradores.
En data 2 de maig de 2005, la Junta de Govern local va acordar aprovar la constitució de l'Entitat, formalitzada en escriptura pública autoritzada en data 13 de gener de 2004 pel notari senyor Juan Manuel Álvarez-Cienfuegos Suárez.
Les persones encarregades del govern i de l'entitat són les següents:
President: Lluís Subirana Tarrés
El termini de vigència d'aquesta entitat serà d'un any a comptar des de la publicació d'aquesta inscripció en el DOGC, sens perjudici que se'n sol·liciti la pròrroga, de conformitat amb l'article 55 del Decret 287/2003, de 3 de novembre, pel qual s'aprova el Reglament parcial de la Llei 2/2002, de 14 de març, d'Urbanisme.
Barcelona, 29 de juliol de 2005